O tânără de 17 ani şi-a ucis bebeluşul cu mai multe lovituri în cap.
O tânără de 17 ani din judeţul Galaţi a fost arestată preventiv după ce şi-a ucis bebeluşul cu mai multe lovituri în cap. Ea a lovit pruncul în cap şi l-a asfixiat. Femeia este cercetată pentru infracţiunea de omor calificat.
Tânăra de 17 ani este din localitatea gălăţeană Tălpigi. Anchetatorii spun că crima a avut loc pe 3 august. Femeia a născut la domiciliu şi apoi a lovit bebeluşul în cap şi l-a asfixiat."În ziua de 03.08.2020, între orele 18,00-20,00, în timp ce inculpata C.I.V. se afla la domiciliul din localitatea Tălpigi/Ghidigeni/Galaţi, după ce a dat naştere unui făt viu şi viabil, a manifestat acte de violenţă asupra acestuia, respectiv lovituri active la nivelul capului cu/de corpuri contondente, suprimare şi tracţiune la nivelul gurii, ceea ce a condus la instalarea decesului fătului. S-a dispus arestarea preventivă pentru 30 de zile“, informează Parchetul de pe lângă Tribunalul Galaţi.Femeia este cercetată pentru omor calificat. La solicitarea procurorilor, Tribunalul Galaţi a aprobat arestarea preventivă pentru 30 de zile a tinerei.